
Tunnitasu tariifi kooskõlastamine munitsipaalruumide kasutusse andmisel (MTÜ Spin)
1. Asjaolud ja menetluse käik
MTÜ SPIN esitas 07.09.2023. a Narva Linnavalitsuse Kultuuriosakonnale taotlused Narva Soldino Kooli ja Narva Muusikakooli spordisaalide tasuta kasutamise kohta ajavahemikul 02.10.2023-30.04.2024. Spordisaalide kasutamise eesmärk on treeningute korraldamine SPIN-programmi treenerite juhendamisel. SPIN on spordil põhinev ja teaduslikult tõendatult mõjus noorte arenguprogramm. SPIN-programmi eesmärk on arendada ja tugevdada selles osalevate noorte sotsiaalseid ja enesejuhtimise oskusi.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse ühekordsete ürituste läbiviimiseks või tunnitasu alusel.
3. Otsus

Kooskõlastada aadressidel Tallinna mnt 40 (Narva Soldino Kool) ja 26. Juuli tn 9 (Narva Muusikakool) asuvate spordisaalide kasutamise tunnitasu tariif 0,00 eurot ajavahemikul 02.10.2023-30.04.2024 kasutusse andmisel MTÜle Spin (registrikood 80376713) SPIN-programmi treeningute korraldamiseks koolidega kooskõlastatud graafikute alusel.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

